Een oggend kom jy agter | Leon von Moltke se blog
« Die woordvanger het my aan sy hoek
‘n Klein wondertjie »
Een oggend kom jy agter
05/10/2010 deur leonvonmoltke
Jakarada's in die blom
Ek ry meestal soggens (veral in die winter) werk toe voor die son sy kop uitsteek, so ek vat partymaal ‘n bietjie lank om te sien wat om my aangaan. Hierdie jaar was dit vir my opmerklik hoe die jakarandabome nog een dag kaal en vaal met hulle takke in die lug rond gevoel het en toe net op ‘n dag skielik oortrek was van die malse pers blommetjies. Oor die volgende paar weke gaan die ligte pers skynsel lyf kry en dan later is dit net die tapyte vol blommetjies in die strate en op al die dakke.
Ewe skielik raak die tuin lewendig van die Dietese wat pragtig simmetries blom en die Agapanthusse wat hulle towerstaffies begin rondswaai in blou en wit, langes en kortes.
Ek is mal oor lente!
Posted in Uncategorized | Tagged jakaranda, lente, Leon von Moltke | 9 Kommentaar
op 05/10/2010 at 8:43 nm | Antwoord flippiefanus
Die Jakarandas is pragtig!
op 05/10/2010 at 9:30 nm | Antwoord leonvonmoltke
Dankie FF! (een van die dae lyk hulle weer so!)
op 05/10/2010 at 9:13 nm | Antwoord jackinthebox13
Lente is fantasties… Dit is asof jy ‘n nuwe kans kry om alles om jou te waardeer. Amper asof die winter-skille van jou oë afval!
Dis baie mooi gestel, dis baie hoe ek dit ervaar!
op 05/10/2010 at 11:14 nm | Antwoord Olga
Nou ken ek ook die ou blommetjie se naam. Tannie tina het hulle altyd Joseph in die mandjie genoem. Dit het my gefassineer dat dit so genoem word. Moses was mos in die mandjie. Ander mense noem dit weer reën lelies. Sê as dit blom, gaan dit kom reën. Ek moet sê dan jok dit ou Dietese maar leke.
op 07/10/2010 at 6:40 vm | Antwoord leonvonmoltke
Hehehehe! (miskien WENS hulle net so hard soos ek dit reën Olga :-))
Terloops: hierdie se regte Afr naam is Wilde-Irisse. Die geles is poublomme en daar is nog ‘n paar baie mooi ander soorte ook.
op 07/10/2010 at 1:11 vm | Antwoord seegogga
Ai, hoe verlang ek nou na Pretoria se jakarandas! Ek gaan nou gou ‘n gediggie daaroor blog. Pragtige foto!
op 07/10/2010 at 6:38 vm | Antwoord leonvonmoltke
op 07/10/2010 at 5:25 nm | Antwoord corina
Ek verlang altyd in Oktober saam met Koos Doep na Pretoria…